Foto: FaH/Facebook



PREMIJER Plenković jučer je posjetio Istru. Prvo je otišao u u Savudrijsku valu i razgovarao s ribarima, a nakon toga se u Poreču susreo s gradonačelnikom.



U trenutku kad je premijer davao izjavu za novinare pred gradskom vijećnicom, 18-godišnji Porečan Marko Starčić je viknuo: "HDZ lopovi! Lopine!".





Kako je sam Starčić ispričao za TV Istru, odmah su mu prišla dva policajca u civilu, identificirala se značkom te ga zamolila da se stiša. On im je ponudio svoju osobnu iskaznicu, ali policajci su rekli da to nije potrebno i otišli, tvrdi Starčić.



Samo dva sata nakon toga na radno mjesto Marka Starčića došao je uniformirani policajac i uručio mu poziv na sud zbog remećenja javnog reda i mira. Snimku tog razgovora Starčić je objavio na svom Facebook profilu.

Tekst se nastavlja ispod oglasa

"Vikom je narušavao javni red i mir"



Glasnogovornica istarske policija potvrdila je da je protiv 18-godišnjaka podnesena prekršajna prijava zbog narušavanja javnog reda i mira vikom.